CELEX: 11972B/PRO/02
Language: el
Date: 1972-01-22 00:00:00
Title: Πράξεις περί προσχωρήσεως του Βασιλείου της Δανίας, της Ιρλανδίας, του Βασιλείου της Νορβηγίας και του Ηνωμένου Βασιλείου της Μεγάλης Βρετανίας και Βορείου Ιρλανδίας στις Ευρωπαϊκές Κοινότητες, Πρωτόκολλο αριθ. 2 περί των Φερόων νήσων

Avis juridique important

|

11972B/PRO/02

Πράξεις περί προσχωρήσεως του Βασιλείου της Δανίας, της Ιρλανδίας, του Βασιλείου της Νορβηγίας και του Ηνωμένου Βασιλείου της Μεγάλης Βρετανίας και Βορείου Ιρλανδίας στις Ευρωπαϊκές Κοινότητες, Πρωτόκολλο αριθ. 2 περί των Φερόων νήσων  

Επίσημη Εφημερίδα αριθ. L 073 της 27/03/1972 σ. 0163

Πρωτόκολλο αριθ. 2 - περί των Φερόων νήσων(1) Επίσημη Εφημερίδα των Ευρωπαϊκών Κοινοτήτων αριθ. L 73 της 27ης Μαρτίου 1972.(2) Το Βασίλειο της Νορβηγίας δεν κατέθεσε τα έγγραφα προσχωρήσεως και κυρώσεως των πράξεων αυτών - Βλέπε απόφαση προσαρμογής (Επίσημη Εφημερίδα των Ευρωπαϊκών Κοινοτήτων αριθ. L 2 της 1ης Ιανουαρίου 1973).Αρθρο 1Για όσο χρόνο η δανική κυβέρνηση δεν προβαίνει στις δηλώσεις που αναφέρονται στα άρθρα 25, 26 και 27 της πράξεως προσχωρήσεως και το αργότερο μέχρι την 31η Δεκεμβρίου 1975 δεν απαιτείται καμία τροποποίηση στο ισχύον κατά την ημερομηνία της προσχωρήσεως τελωνειακό καθεστώς κατά την εισαγωγή σε άλλες περιοχές της Δανίας προϊόντων καταγωγής και προελεύσεως των Φερόων νήσων.Τα εισαγόμενα προϊόντα από τις Φερόες νήσους στις άλλες περιοχές της Δανίας υπό το ως άνω καθεστώς, δε δύνανται να θεωρηθούν ότι είναι σε καθεστώς ελευθέρας κυκλοφορίας στο κράτος αυτό κατά την έννοια του άρθρου 10 της συνθήκης ΕΟΚ, όταν επανεξάγονται σε άλλο Κράτος μέλος.Αρθρο 2Αν η δανική κυβέρνηση προβεί στις δηλώσεις που αναφέρονται στο άρθρο 1, οι διατάξεις της πράξεως προσχωρήσεως ισχύουν στις Φερόες νήσους, λαμβανομένων υπόψη των ακολούθων διατάξεων:- οι εισαγωγές στις Φερόες νήσους υπόκεινται στους δασμούς που θα εφαρμόζονταν αν η πράξη και η απόφαση περί προσχωρήσεως εφαρμόζονταν από την 1η Ιανουαρίου 1973·- τα όργανα της Κοινότητος θα αναζητήσουν,στο πλαίσιο της κοινής οργανώσεως της αγοράς προϊόντων αλιείας, κατάλληλες λύσεις για τα ιδιαίτερα προβλήματα των Φερόων νήσων·- οι αρχές των Φερόων νήσων δύνανται να διατηρήσουν, υπό κοινοτικό έλεγχο, τα κατάλληλα μέτρα για να εξασφαλίσουν τον εφοδιασμό του πληθυσμού των Φερόων νήσων σε γάλα σε τιμές λογικές.Αρθρο 3Αν, κατά τη di\qjeia της περιόδου που αναφέρεται στο άρθρο 1, η δανική κυβέρνηση, κατόπιν αποφάσεως της τοπικής κυβερνήσεως των Φερόων νήσων, πληροφορήσει το Συμβούλιο ότι δε δύναται να προβεί στις δηλώσεις που αναφέρονται στο άρθρο 1, το Συμβούλιο κατόπιν αιτήσεως της δανικής κυβερνήσεως εξετάζει την κατ’ αυτόν τον τρόπο δημιουργηθείσα κατάσταση. Το Συμβούλιο αποφασίζει, προτάσει της Επιτροπής, περί των μέτρων που πρέπει να ληφθούν για τη λύση των προβλημάτων που πιθανόν να προκύψουν από την κατάσταση αυτή για την Κοινότητα και ιδίως για τη Δανία και τις Φερόες νήσους.Αρθρο 4Οι δανοί υπήκοοι που κατοικούν στις Φερόες νήσους δε θεωρούνται υπήκοοι Κράτους μέλους κατά την έννοια των αρχικών συνθηκών παρά μόνον από την ημερομηνία κατά την οποία οι αρχικές αυτές συνθήκες αρχίζουν να ισχύουν στις νήσους αυτές.Αρθρο 5Οι δηλώσεις που αναφέρονται στο άρθρο 1 πρέπει να γίνουν ταυτοχρόνως και να οδηγήσουν σε ταυτόχρονη εφαρμογή των αρχικών συνθηκών στις Φερόες νήσους.